CELEX: 62020TN0577
Language: lt
Date: 2020-09-11 00:00:00
Title: Byla T-577/20: 2020 m. rugsėjo 11 d. pareikštas ieškinys byloje Ryanair / Komisija

2020 11 23   
            
            
               LT
            
            
               Europos Sąjungos oficialusis leidinys
            
            
               C 399/39
            
         
      2020 m. rugsėjo 11 d. pareikštas ieškinys byloje Ryanair / Komisija
      
      (Byla T-577/20)
      (2020/C 399/56)
      Proceso kalba: anglų
      
         Šalys
      
      
         Ieškovė: Ryanair DAC (Sordsas, Airija), atstovaujama advokatų E. Vahida, F. Laprévote, V. Blanc, S. Rating ir I. Metaxas-Maranghidis
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2020 m. spalio 14 d. Europos Komisijos sprendimą (ES) dėl valstybės pagalbos SA.55394 (2019/N) – Vokietija – Sanavimo pagalba bendrovei Condor (1) ir
               
            
                  —
               
               
                  priteisti iš Europos Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad pagalba nepatenka į Europos Komisijos sanavimo ir restruktūrizavimo gairių (2) materialinę taikymo sritį, nes Condor patiriami sunkumai yra sutartinio sąnaudų paskirstymo Thomas Cook grupėje rezultatas.
               
            
                  2.
               
               
                  Antrasis ieškinio pagrindas grindžiamas tuo, kad sanavimo pagalba neatitinka suderinamumo sąlygos, kad pagalba turėtų padėti siekti tikro bendrojo intereso tikslo. Europos Komisija padarė akivaizdžių vertinimo klaidų, vertindama Vokietijos nepriklausomų kelionių organizatorių ir kelionių agentūrų poreikius ir tariamą vietų lėktuvuose, kurias būtų galima panaudoti įstrigusiems keleiviams pargabenti, nebuvimą IATA žiemos sezono laikotarpiu, kuriam būdingi sezoniniai pertekliniai pajėgumai.
               
            
                  3.
               
               
                  Trečiasis ieškinio pagrindas grindžiamas tuo, kad Europos Komisija nepatikrino, ar Thomas Cook grupė atitinka sanavimo pagalbai taikomą „pirmo ir paskutinio karto“ principą.
               
            
                  4.
               
               
                  Ketvirtasis ieškinio pagrindas grindžiamas tuo, kad nepaisydama rimtų sunkumų Europos Komisija nepradėjo oficialios tyrimo procedūros ir pažeidė ieškovės procesines teises.
               
            
                  5.
               
               
                  Penktasis ieškinio pagrindas grindžiamas tuo, kad Europos Komisija pažeidė savo pareigą motyvuoti.
               
            
         (1)  OL C 294, 2020, p. 3.
      
         (2)  Gairės dėl valstybės pagalbos sunkumų patiriančioms ne finansų įmonėms sanuoti ir restruktūrizuoti (OL C 249, 2014, p. 1).